Andrew Hinds

Andrew Hinds (g. 1984 m. balandžio 25 d.) – Barbadoso lengvaatletis, kuris specializuojasi 100 m ir 200 m sprinto bėgime. Šalies olimpinės rinktinės narys.

 Biografija 
Andrew Hinds didžiausi karjeros pasiekimai tarptautinio meistro lygio čempionatuose prasidėjo 2006 m. Tais metais sportininkas Centrinės Amerikos ir karibų žaidynėse 200 m bėgime užėmė trečiąją vietą. 2008 m. sportininkas pasiekė IAAF nustatytą normatyvą ir pelnė kelialapį į 2008 m. vasaros olimpines žaidynes. Atkrentamųjų varžybų etapo metu 100 m bėgime Hinds atbėgo tik penktas savo grupėje, bet jo pasiektas laikas 10,35 buvo pakankamai geras, jog patektų į ketvirtfinalį. Ketvirtfinalių bėgime savo grupėje sportininkas pasiekė 10,25 s laiką ir liko vėl penktoje vietoje. Vienintelio papildomo kelialapio į pusfinalį negavo. Jis atiteko Samuel Francis iš Kataro. 

2009 m. sportininkas pasižymėjo Centrinės Amerikos ir Karibų čempionate, kur pelnė bronzos medalį 100 m sprinte. Tais pačiais metais vykusiame 2009 m. pasaulio lengvosios atletikos čempionate sportininkas gavo kelialapius į 100 m ir 200 m sprinto rungtis ir tapo vienu iš keturių šalies sportininkų, dalyvavusių šiame čempionate. 100 m bėgimo pirmajame etape sportininkas, atbėgęs per 10,30 s, buvo pirmas ir automatiškai pateko į kitą etapą. Ketvirtfinalyje sportininkas distanciją įveikė per 10,23 s, bet nepatekęs į trejetuką ir likęs ketvirtas savo grupėje, negavo papildomo kelialapio į kitą etapą. 200 m bėgime sportininkas distanciją įveikė tik per 22,60 s ir liko paskutinis savo grupėje.

 Pasiekimai 
MetaiTurnyrasVietaPozicijaRungtisRezultatas2006Centrinės Amerikos ir Karibų žaidynėsKartachena,  3200 m20,832008Olimpinės žaidynėsPekinas,  24100 m10,252009Centrinės Amerikos ir Karibų lengvosios atletikos čempionatasHavana,  3100 m10,122009Pasaulio čempionatasBerlynas,  21100 m10,232009Pasaulio čempionatasBerlynas,  58200 m22,60

 Nuorodos 
 Andrew Hinds IAAF svetainėje 

Kategorija:Barbadoso lengvaatlečiai
Kategorija:Barbadoso olimpiečiai